Document ID: 31992D0216

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1992 σχετικά με τη συγκέντρωση δεδομένων όσον αφορά την συμμετοχή σε αγώνες των ιπποειδών που αναφέρονται στο άρθρο 4 παράγραφος 2 της οδηγίας 90/428/ΕΟΚ του Συμβουλίου (92/216/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/428/ΕΟΚ του Συμβουλίου της 26ης Ιουνίου 1990 σχετικά με το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς (1), και ιδίως το άρθρο 4 παράγραφος 3,
Εκτιμώντας:
ότι εναπόκειται σε κάθε κράτος μέλος να ενημερώνει την Επιτροπή ως προς τη χρήση των δυνατοτήτων που προσφέρονται βάσει των διατάξεων του άρθρου 4 παράγραφος 2 πρώτη περίπτωση της οδηγίας 90/428/ΕΟΚ και να γνωστοποιεί στην Επιτροπή και στα άλλα κράτη μέλη τα κριτήρια στα οποία βασίζεται η κατανομή των πόρων που προβλέπονται στη δεύτερη περίπτωση της εν λόγω παραγράφου 2-
ότι, δυνάμει των κανόνων εφαρμογής του άρθρου 4 της οδηγίας 90/428/ΕΟΚ, κάθε κράτος μέλος πρέπει, κατά πρώτο λόγο, να ορίζει μια συντονιστική αρχή η οποία θα είναι επιφορτισμένη με τη συλλογή των αναγκαίων δεδομένων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Κάθε κράτος μέλος ορίζει μια συντονιστική αρχή, η οποία αναλαμβάνει τη συγκέντρωση δεδομένων τα οποία αφορούν:
- τους αγώνες που αναφέρονται στο άρθρο 4 παράγραφος 2 πρώτη περίπτωση της οδηγίας 90/428/ΕΟΚ και οι οποίοι διοργανώνονται στο έδαφός του,
- τα κριτήρια που έχουν επιλεγεί για την κατανομή των πόρων που αναφέρονται στο άρθρο 4 παράγραφος 2 δεύτερη περίπτωση τρίτο εδάφιο της εν λόγω οδηγίας.
2. Κάθε κράτος μέλος ανακοινώνει στην Επιτροπή το όνομα και τη διεύθυνση της συντονιστικής αρχής η οποία ορίζεται σύμφωνα με την παράγραφο 1. Με βάση την ανακοίνωση αυτή, η Επιτροπή καταρτίζει κατάλογο των συντονιστικών αρχών και μεριμνά για τη δημοσίευσή του στην Επίσημη Εφημερίδα των Ευρωπαϊκών Κοινοτήτων, σειρά C.
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 26 Μαρτίου 1992.

Labels: 12
0
6